15/05/2014 | Administración LocalMunicipal
A Laracha
Aprobación definitiva P. E. S. X. I. S.

O pleno do Concello da Laracha, en sesión ordinaria de data vinte e seis de marzo do ano dous mil catorce, adoptou, entre outros, o seguinte acordo: PRIMEIRO.- Aprobar definitivamente o Plan Especial do SXIS de abastecemento de auga e de saneamento, tramitado de oficio polo concello, segundo o proxecto redactado pola empresa Monteoliva Arquitectura, datado no mes de marzo de 2014. SEGUNDO.- Publicar o acordo no Diario Oficial de Galicia e o articulado das normas do plan especial, así como o acordo correspondente no Boletín Oficial da Provincia, non entrando en vigor ata que se publicase completamente o seu texto e transcorrese o prazo previsto no artigo 65.2 da Lei 7/85, de 2 abril, de Bases do réxime Local. TERCEIRO.- Notificar persoalmente aos propietarios e demais interesados directamente afectados polo expediente o presente acordo, comunicándolles que o mesmo pon fin á vía administrativa e contra o mesmo poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación do texto no Boletín Oficial da Provincia. CUARTO.- Ordenar ao secretario da Corporación que dilixencia os planos e documentos aprobados definitivamente. QUINTO.- Consonte co disposto no artigo 92.3 da LOUPMRG, comunicar a aprobación definitiva á consellería de Consellería de Medio Ambiente, Territorio e Infraestruturas, á vez que se lle dará traslado dunha copia autenticada de dous exemplares do instrumento aprobado definitivamente A Laracha, 14 de abril de 2014 O alcalde José Manuel López Varela 1.5.-DOCUMENTACIÓN O presente Plan Especial, (en adiante PE), está formado polos seguintes documentos: - Memoria - Anexo 3. Fichas Catastrais. Valoración - Anexo 4. Relación de titulares afectados - Informe de contestación ás alegacións recibidas. - Informe de Sostibilidade Económica - Resumo Executivo - Planos de Información do Medio IM-01 Hipsográfico. Escala 1/25.000. IM-02 Rede Fluvial e de espazos naturais. Escala 1/25.000. IM-03 Rede viaria. Escala 1/25.000. IM-04 Rede de saneamento de augas residuais. Escala 1/20.000. IM-05 Rede de abastecemento de auga. Escala 1/20.000. - Planos de Información – Planeamento Vixente I-PV 15 planos en formato DinA1. Escala 1/5.000. - Planos de Alternativas de Ordenación A-SXIS-01 Novo depósito en Golmar. Escala 1/5.000. A-SXIS-03 Novo Bombeo en Xermaña Escala 1/2.000. A-SXIS-04 Ampliación da EDAR de O Formigueiro Escala 1/2.000. - Planos de Ordenación RA- Sistema Xeral de Abastecemento de Auga.14 planos en formato DinA1. Escala 1/5.000. RS Sistema Xeral de Saneamento de Augas Residuais.12 planos en formato DinA1. Escala 1/5.000.2.8.- INFRAESTRUTURAS DE SERVIZOS. O sistema de saneamento de augas residuais municipal componse de tres sistemas: · Os vertidos dos asentamentos da Laracha, Paiosaco e os seus arredores diríxense á EDAR de O Formigueiro, situada a pé do Río Anllóns. Esta depuradora, de 5.000 habitantes equivalentes, é biolóxica, con dous canles de oxidación, que operan como reactor e decantador, posibilitando a eliminación de nitróxeno e fósforo. Os fangos xerados acondiciónanse quimicamente e son deshidratados. · O núcleo de Caión, así como A Pedreira e Goxán, resolven en conxunto o que atinxe a saneamento conducindo a rede a unha planta de pre-tratamento dende a que sae un emisario mariño. · O sistema de asentamentos rurais conta con sistemas independentes, que rematan en pequenas EDAR ou fosas que procuran un pre-tratamento antes do vertido aos respectivos cauces. A rede municipal de abastecemento de auga ven sendo xestionada na actualidade pola empresa Aquagest. Divídese en tres subsistemas integrados: · Subsistema de Paiosaco. Posúe unha captación de manancial no Monte Pedra Maior, que se completa coa de Muíños de Abaixo, no río Anllóns. Ambas son tratadas na ETAP de Paiosaco (12l/s), e almacenadas nun depósito de 1.000m³ dende o que se abastece a Paiosaco e a Lestón. · Subsistema de Laracha: A auga provinte da captación no Río Anllóns bombéase ata a ETAP de Laracha (40 l/s), a pé da captación. Dende esta planta de tratamento, impúlsase ate o depósito cabeceira, de 1.000 m³, a partir do cal se subministra ao núcleo de Laracha e arredores, así como ao subsistema de Caión, e ao recentemente executado depósito de 2.500. m³ na Fontenla. · Subsistema de Caión O abastecemento de Caión parte de tres depósitos: - Depósito de Goxán (300 m³), que se alimenta do subsistema de Laracha. - Depósito de Outeiro (300 m³), ao que chega a auga impulsada dende a captación do Río Labrada. - Depósito de Pedreira (260 m³), que almacena a auga provinte dun pozo e un manancial.3.1.-MOTIVOS QUE XUSTIFICAN O PLAN ESPECIAL O motivo de redacción do Plan Especial é dobre: · Dunha banda, é manifesta a necesidade de recoñecer as instalacións existentes mediante a apropiada cualificación do solo. Algunhas das conducións e mesmo das instalacións puntuais son posteriores á aprobación do PXOM vixente, e localízanse en terreos de propiedade privada sen que exista acordo algún de servidume. Esta situación non regrada, esboza un marco de inseguridade que dificulta incluso o mantemento das infraestruturas. Preténdese porén, mediante este PE, o recoñecemento e cualificación dos sistemas, cuantificando os terreos que ocupan as instalacións puntuais localizadas en propiedade privada de acordo á súa precisa obtención. · Por outro lado, faise precisa a ampliación de determinadas infraestruturas. Estamos a falar en concreto da ampliación da EDAR de O Formigueiro (IS-04), dun novo bombeo de residuais en Xermaña (IS-03), e da construción dun novo depósito de abastecemento de auga ao sur do núcleo de Laracha (IS-01). A EDAR de O Formigueiro está a recibir cada vez máis carga, posto que a rede de saneamento integral expándese recollendo novos asentamentos. A infraestrutura precisa da reserva de espazo, en previsión dunha próxima situación de colapso que obrigue á ampliación da mesma. O bombeo de Xermaña consiste nunha instalación de pequenas dimensións que completará a rede existente. O Plan Auga, aprobado en 2.010 apunta á necesidade de ampliación da capacidade de regulación no concello de Laracha. Dita carencia xa fora detectada tempo atrás, a finais dos anos 90 cando se esbozaban os proxectos da futura presa do Río Acheiro. Aquela proposta nunca foi executada, e co paso dos anos a necesidade obriga á toma de decisións. Como resposta, proponse a construción dun novo depósito que traballará coa estación de tratamento da Laracha, reforzando a capacidade de almacenamento e a posibilidade de colaboración entre os tres subsistemas municipais.3.2.-ADECUACIÓN AO CONTEXTO LEGAL, URBANÍSTICO E TERRITORIAL Segundo a definición que dá o artigo 68 da Lei 9/2002, os propósitos deste PE concordan coas finalidades dos plans especiais, posto que trata de completar as infraestruturas de servizo do sistema de abastecemento e saneamento recollidos como no PXOM vixente. O proxecto non alterará a estrutura xeral e orgánica municipal, e non require cambios na clasificación do solo. Acorde ao artigo 71 da lei 9/2002, o Plan Especial ten por obxecto o establecemento e ordenación do sistema de instalacións destinadas ós servizos públicos e subministracións de abastecemento, evacuación e depuración de augas, debendo conter as seguintes determinacións: Delimitación do espazo reservado para as infraestruturas e o seu destino concreto. Medidas necesarias para a súa adecuada integración no territorio e para resolvelos problemas que xere no viario e nas demais dotacións urbanísticas. Medidas de protección necesarias para garanti-la funcionalidade e accesibilidade das infraestruturas e dotacións urbanísticas.3.4. EFECTOS SOBRE OS ELEMENTOS ESTRUTURANTES DO TERRITORIO O Plan Especial en cuestión pretende mellorar os sistemas xerais de abastecemento e saneamento existentes no Concello da Laracha. A súa propia natureza “xeral” e de “rede”, fai que o ámbito de influencia sexa de nivel municipal. Os elementos estratéxicos definidos no PXOM vixente son aqueles que constrúen a dinámica interna, e que establecen relacións de tipo supramunicipal creando un contexto activo. Así pois, lembramos: -1 O sistema de asentamentos, composto polos núcleos principais de carácter urbano (Caión, Laracha e Paiosaco), así como o conxunto de entidades rurais que tecen o territorio adaptándose a el. -2 O conxunto de infraestruturas e dotacións: - A Rede Viaria - O Sistema Portuario - As Redes de Servizos Urbanísticos - O conxunto de Equipamentos - O conxunto de Espazos Libres e o Paseo Fluvial do Río Anllóns. En relación aos elementos estratéxicos, este PE céntrase na mellora do sistema de abastecemento e de saneamento de augas residuais. Tanto as novas instalacións propostas, como a ampliación das existentes, e mesmo o simple recoñecemento da rede como sistema, reverten nun servizo máis amplo e de mellor calidade. Estas melloras so teñen efectos positivos sobre o conxunto dos elementos estruturantes. En ningún caso se está a modificar a estrutura xeral prevista no PXOM vixente, senón que as actuacións camiñan en prol de reforzar esta mesma, mellorándoas e actualizándoas de acordo ás demandas actuais. A súa consideración de sistema xeral dependerá da coincidencia coa fixada polo plan de ordenación municipal, en tanto que todas as actuacións deste PE deberán considerarse de sistema local, salvo aquelas que coincidan coas cualificadas como xerais no actual PXOM.3.5. EFECTOS SOBRE OS INSTRUMENTOS DE ORDENACIÓN DO TERRITORIO. Directrices de Ordenación do Territorio (DOT) As Directrices de Ordenación do Territorio (DOT) dan cumprimento ao mandato da Lei 10/1995, do 23 de novembro, de Ordenación do territorio de Galicia, que establece os obxectivos e instrumentos mediante os cales se desenvolverá a ordenación territorial da Comunidade Autónoma, co obxectivo de: “…favorecer a utilización racional do territorio galego e protexer o medio natural, mellorar a calidade de vida e contribuír ao equilibrio territorial, regular os diferentes instrumentos de ordenación do territorio, o seu contido e relación de interdependencia así como as canles procedimentais para a súa elaboración e réxime de vixencia, modificación e revisión”. Así pois, as DOT teñen como finalidade básica a definición dun modelo territorial para Galicia, que sirva de guía orientadora e cohesiva das actuacións sectoriais que se propoñan. Nas Directrices de Ordenación do Territorio defínense catro niveis: Rexións e áreas urbanas, Sistema urbano intermedio, Nodos Sistema rural intermedio e resto de núcleos de importancia municipal. O ámbito no que se enmarca o presente PE é este último, destacando ao núcleo urbano de Laracha, vila de maior desenvolvemento no concello, e tamén cabeceira administrativa. Pese a que o PE non ten capacidade para a toma de decisións estruturantes municipais, (as cales corresponden ao Planeamento Xeral), sí se debe sinalar que a decisión de ampliar e mellorar as instalacións existentes e recollidas como sistema no PXOM vixente, non fai mais que reforzar o sistema de elementos estruturantes previstos a nivel municipal. Entre as determinacións excluíntes contidas nas DOT as relativas ao sistema de abastecemento e saneamento, quedan enmarcadas no punto 4.8 relativo ao ciclo integral da auga: 4.8.1. A planificación que conteña os plans e programas sectoriais, os instrumentos de ordenación do territorio e o planeamento urbanístico deben ser acordes coa planificación hidrolóxica, considerando a auga como un sistema complexo que abrangue as augas continentais, tanto superficiais como subterráneas, as augas de transición e as costeiras, independentemente do seu tamaño e características, así como as augas moi modificadas ou augas artificiais.4.8.2. Esta planificación oriéntase polos seguintes principios xerais relacionados coa auga: a. Protección e mellora do estado de todas as augas. b. Prevención da deterioración adicional, protección e mellora do estado dos ecosistemas acuáticos, dos ecosistemas terrestres e zonas húmidas que dependan destes. c. Garantía do subministro suficiente de auga superficial ou subterránea en bo estado, e promover o seu uso sostible, equilibrado e equitativo. d. Promover a xestión sostible da auga baseada na protección a longo prazo dos recursos hídricos.4.8.3. Para acadar estes obxectivos a planificación territorial establecerá as medidas necesarias no relativo a: a. Establecer medidas concretas para a redución de vertidos, emisións e perdas de substancias prioritarias e a interrupción ou supresión gradual de vertidos, que permitan garantir a redución progresiva da contaminación das augas. b. Respectar as zonas protexidas delimitadas. c. Respectar as limitacións establecidas en zonas inundables de cara a minimizar os efectos das inundacións. d. Garantir o subministro suficiente de auga superficial ou subterránea en bo estado. e. Contribuír a paliar os efectos das inundacións e as secas.4.8.4. As infraestruturas hidráulicas de abastecemento e saneamento constitúen o conxunto de elementos construídos ao servizo do ciclo integral da auga, e que engloban: a. A garantía de dispoñibilidade do recurso. b. A posibilidade da súa utilización. c. A captación, tratamento, transporte e distribución de auga potable. d. A recollida da auga residual e a súa condución ás estacións depuradoras. e. A depuración das augas residuais. f. A reutilización ou vertido ao medio receptor nas condicións indicadas polas distintas normativas sectoriais. g. A xestión da auga de escorrentía en redes unitarias e separadoras mediante a aplicación de Técnicas de drenaxe urbana sostible (TDUS), xa sexan en orixe (non estruturais e independentes da tipoloxía da rede) ou augas abaixo das redes (estruturais), que serán diferentes segundo as redes sexan unitarias ou separadoras.4.8.5. Esta planificación orientarase polos seguintes obxectivos xerais relacionados coas infraestruturas hidráulicas: a. Garantir o subministro suficiente de auga superficial ou subterránea en bo estado, e promover o seu uso sostible, equilibrado e equitativo cerrando o ciclo da auga. b. Reducir de forma significativa a contaminación de todas as masas de auga: continentais (superficiais e subterráneas), de transición e costeiras. c. Acadar os obxectivos dos acordos internacionais que teñen por finalidade previr e erradicar a contaminación do medio mariño.4.8.6. As Administracións e concesionarios velarán por un mantemento técnico das redes de distribución de auga que reduzan o nivel de perdas, e na planificación das súas actuacións de reforma e mellora procurarán un obxectivo de “perda cero”. 4.8.7. As Administracións non poderán executar nin autorizar novas redes de subministro de auga fóra dos núcleos urbanos ou rurais, sen ter en conta os criterios establecidos de planificación territorial, de planificación hidrolóxica e as previsións dos plans de abastecemento. Poderanse autorizar no caso de que se trate de: a. Novos desenvolvementos residenciais ou industriais previstos por instrumentos de ordenación do territorio ou polo planeamento urbanístico. b. Dotacións, infraestruturas ou instalacións previstas por instrumentos de ordenación do territorio. c. Os sistemas de abastecemento para o rego ou abastecemento de explotacións agrarias. d. Redes principais de transporte de auga.4.8.10. En calquera caso, no estudo de alternativas, priorizaranse as localizacións nas que se poidan aproveitar redes existentes fronte ás que implican a construción de novas redes, aínda que estea garantido o seu financiamento.4.8.14. No contexto dos núcleos rurais, os sistemas de abastecemento e saneamento poderán contemplar solucións específicas adaptadas ás particularidades do medio rural no que se atopan, como poden ser as tecnoloxías de baixo custo ou outras de tipo autónomo. Respecto aos sistemas de tratamento de augas residuais poderase analizar o uso de sistemas alternativos aos convencionais como poden ser as gabias filtrantes, filtros verdes, zonas húmidas artificiais, lagoas ou sistemas combinados naqueles asentamentos onde debido á súa localización ou tamaño, os custos da construción e mantemento dunha EDAR ou o transporte das augas residuais ata unhas instalacións deste tipo, sexan maiores que o da implantación dalgún dos sistemas alternativos propostos, rexéndose na determinación por criterios de eficiencia e sostibilidade e sempre e cando sexan compatibles cos criterios sinalados polo organismo de conca en materia de vertidos, en función das características do medio receptor. Como determinación orientativa, destácase: 4.8.21. As Administracións desenvolverán as actuacións precisas para a mellora e adaptación das redes de saneamento. Tamén, no que corresponde á xestión de residuos, en relacións ás instalacións do Punto Limpo, as DOT introducen como determinación orientativa: 4.9.5. En coherencia coas restantes determinacións, os instrumentos de ordenación do territorio e do planeamento urbanístico incorporarán as ac-cións e determinacións necesarias para pular pola integración dos obxec-tivos e medidas contempladas sobre o metabolismo urbano do ciclo dos materiais e residuos tendentes tanto á redución do consumo de materiais como á redución na produción de residuos: (…) e. Dimensionar e localizar axeitadamente os espazos necesarios para os sistemas de recollida selectiva de residuos. Pódese concluír, logo de lembrar as correspondentes determinacións das DOT, que o presente PE encaixa plenamente nas mesmas, como instrumento que define a escala municipal, unha serie de actuacións encamiñadas á optimización das redes existentes baixo parámetros de sostibilidade e de orde da infraestrutura. Plan de ordenación litoral (POL) O Plan de Ordenación do Litoral é un documento de escala territorial que persegue un marco normativo estable de protección e sostibilidade do litoral, capaz de favorecer unha xestión integral do territorio e dirixir os usos do solo cara un marco de sostibilidade ecolóxica, e paisaxística. O ámbito de estudo POL no concello da Laracha redúcese á parroquia de Caión, incluíndo a formación peninsular e toda a franxa costeira, nunha escena que cara o sur delimitan as elevacións do terreo, previas ás terras baixas de interior. As actuación propostas neste PE non interfiren coas proteccións definidas no POL, mais a súa normativa reserva os artigos 27 e 28 a aspectos relacionados co ciclo hídrico e de materiais, que cómpre ter en conta no referente ás redes de infraestrutura de abastecemento de auga e de saneamento de augas residuais. A planificación hidrolóxica servirá de referencia para a planificación e a ordenación dos distintos usos e actividades no ámbito do litoral, co obxectivo de alcanzar unha utilización eficiente do recurso auga na súa concepción de ciclo, que permita manter as súas funcións ecolóxicas ao mesmo tempo que se cobren as necesidades de abastecemento, saneamento e depuración. Fomentarase a máxima eficiencia nos sistemas de abastecemento e saneamento coa implantación das tecnoloxías que mellor se adapten ás condicións de demanda do recurso e de xeración de augas residuais, tendo en conta especialmente o seu posible carácter estacional. Para iso, o planeamento deberá prestar especial atención ás seguintes consideracións: a. Renovaranse as redes existentes con problemas de eficiencia. b. Promoverase a implantación de sistemas e mecanismos de aforro do recurso, sendo de obrigado cumprimento para as instalacións e edificios públicos. c. O deseño do sistema de saneamento e drenaxe no seu conxunto deberá ser tal que teña en conta a capacidade de admisión do medio receptor, de maneira que a calidade, cantidade e frecuencia de calquera vertedura aos medios receptores cumpra cos requisitos establecidos pola lexislación vixente de control de emisións e se cumpran os obxectivos establecidos de calidade dos sistemas acuáticos. d. No medio rural o sistema será preferentemente de tipo separativo, non permitíndose a conexión de augas pluviais ás canalizacións de augas fecais. As solucións de abastecemento e saneamento adaptaranse ás características específicas de cada contexto, considerando a posibilidade de sistemas puntuais illados das redes xerais e de tecnoloxías de baixo custo se fose o caso. e. No medio urbano o sistema será preferentemente de tipo separativo. f. As redes deberán ter a suficiente capacidade para a evacuación da totalidade das augas residuais xeradas na zona atendida e das augas de chuvia xeradas na súa cunca tributaria, asociada ao período de retorno de deseño sinalado na normativa de referencia. g. Fomentarase a implantación das Técnicas de drenaxe urbana sostible, co obxectivo de optimizar a xestión dos caudais e da contaminación proveniente das augas de escorrenta. h. En orixe aplicaranse medidas a elementos do sistema de drenaxe previamente á súa incorporación á rede de saneamento. Serán técnicas de control do volume de auga que se introduce na rede, ben desviando parte das augas cara a sistemas que permitan ou faciliten a infiltración no solo (gabias drenantes, depósitos de retención, etc.), ben facendo que o fluxo atravese medios porosos (pavimentos porosos, depósitos de filtración en leito de area, etc.). Na medida do posible combinaranse con algún tipo de tratamento sinxelo baseado en fenómenos físicos ou biolóxicos para reducir a contaminación, o que será obrigado nos casos en que así indíqueo a normativa (Instrucións Técnicas para Obras Hidráulicas en Galicia, ITOGH). i. Augas abaixo, preferiblemente, na rede de saneamento e excepcionalmente na EDAR, adoptaranse medidas, para minimizar os alivios ao medio receptor, implantándose segundo o caso estanques e depósitos de detención ou retención, zonas húmidas ou sistemas de infiltración. j. Potenciarase a reutilización das augas residuais convenientemente tratadas, aplicándoa a procesos industriais, tarefas de limpeza pública, rego de espazos libres, regadíos ou outros usos similares. Nas inmediacións do dominio público hidráulico o planeamento establecerá unha ordenación acorde ao mantemento da funcionalidade do ciclo hídrico. Neste sentido evitaranse os desenvolvementos urbanísticos nos espazos de maior valor agrolóxico, potencialmente inundables e de valor hidroxeolóxico. Nas áreas urbanas e rurais empregaranse técnicas como a localización de espazos libres que melloren a vexetación de ribeira. O planeamento contemplará as actuacións necesarias para erradicar as verteduras directas ao dominio público hidráulico ou ao marítimo terrestre que non cumpran coas condicións de calidade determinadas pola normativa aplicable. En todo caso, para o desenvolvemento de novos ámbitos de planeamento será condición sine qua non que o sistema de saneamento e depuración correspondente, sexa autónomo ou pertencente a unha rede xeral, dea como resultado un efluente coas condicións idóneas para o seu retorno ao medio sen risco de contaminación, tal e como esixe a normativa vixente. Deberanse prever e propoñer as localizacións máis axeitadas para as instalacións de recollida, tratamento e xestión dos residuos atendendo ás condicións de accesibilidade e de acordo coa planificación autonómica de xestión de residuos. En xeral, impulsaranse os sistemas de recollida selectiva para favorecer a reutilización e reciclaxe dos materiais. Deberase garantir o incremento da capacidade de recollida e tratamento dos residuos para o desenvolvemento de novos ámbitos tanto a nivel territorial como urbanístico. O planeamento delimitará os espazos necesarios para levar a cabo no seu territorio as verteduras de terras e materiais procedentes de escavacións ao amparo do previsto no Real Decreto 105/2008, do 1 de febreiro, polo que se regula a produción e xestión dos residuos de construción e demolición. Promoverase o uso das explotacións mineiras abandonadas como vertedoiros de inertes, tras os requisitos e trámites establecidos na lexislación sectorial específica, a través dos correspondentes proxectos de restauración ambiental e paisaxística. As propostas do PE, van encamiñadas á mellora do sistema xeral, encaixando coas determinacións da normativa POL, a pesares de que o concello de Laracha excede con moito o ámbito de aplicación definido para as mesmas (como se apuntaba antes, o ámbito POL no termo municipal redúcese á parroquia de Caión). NORMATIVA SECTORIAL APLICABLE: As actuacións do PE deberán dar cumprimento do exposto nos seguintes documentos: -Texto refundido da lei de augas, aprobado polo RDL 1/2001, do 20 de xuño -Regulamento do Dominio Público Hidráulico RD 849/1986 de 11 de Abril, modificado polo RD 606/2003 de 23 de maio -Plan Hidrolóxico Galicia-Costa (PHGC), aprobado por Real Decreto 1332/2012, de 14 de setembro. -Lei de residuos de Galicia 10/2008 -Plan de Xestión de Residuos Urbanos de Galicia 2010-2020, aprobado en virtude do acordo do Consello da Xunta de 13 de Xaneiro de 2.011 Atenderase así mesmo ao cumprimento doutras normativas que, regulando outros sectores, puideran afectar puntualmente ao trazado da rede ou das instalacións puntuais de abastecemento ou saneamento.3.6.1.-ÁMBITO DO PLAN ESPECIAL: Como xa se apuntou, o ámbito do PE é amplo, no sentido en que abrangue os sistemas de abastecemento e saneamento municipais.3.6.2.-USO PREVISTO. O regulamento do sistema xeral atenderá ao disposto na normativa do PXOM: Título II, Capítulo 4, artigo 2.4.1. de Regulación del Sistema General de Infraestrutura de Servicios. Os usos aplicables veñen definidos no Titulo IV, Capítulo 2, artigo 4.2.8.-Uso Energético y de Infraestructuras 3.6.3.-CONDICIÓNS DA EDIFICACIÓN E DA PARCELA No que respecta ás condicións da edificación das novas instalacións, estarase ao disposto no PXOM vixente para a clase de solo na que se propoñan as actuacións. A aplicación de ditas normas respectará así mesmo as determinacións da LOUGA ao caso. En canto ao solo rústico, os parámetros que regulamentan as condicións de ocupación e volume, resolveranse en cumprimento da Disposición Transitoria Primeira e das determinacións da LOUGA no que respecta ao solo rústico, recollidas nos artigos 42 e 44. A continuación reprodúcense os correspondentes artigos da LOUGA: 1. Para outorgar licenza ou autorizar calquera clase de edificacións ou instalacións no solo rústico deberá xustificarse o cumprimento das seguintes condicións: a) Garantir o acceso rodado de uso público adecuado á implantación, o abastecemento de auga, a evacuación e o tratamento de augas residuais, a subministración de enerxía eléctrica, a recollida, o tratamento, a eliminación e a depuración de toda clase de residuos e, de ser o caso, a previsión de aparcadoiros suficientes, así como corrixir as repercusións que produza a implantación na capacidade e funcionalidade das redes de servizos e infraestruturas existentes. Estas solucións deberán de ser asumidas como custo a cargo exclusivo do promotor ou da promotora da actividade, formulando expresamente o correspondente compromiso en tal sentido e achegando as garantías esixidas para o efecto pola administración na forma que regulamentariamente se determine. b) Prever as medidas correctoras necesarias para minimizar a incidencia da actividade solicitada sobre o territorio, así como todas aquelas medidas, condicións ou limitacións tendentes a conseguir a menor ocupación territorial e a mellor protección da paisaxe, os recursos produtivos e o medio natural, así como a preservación do patrimonio cultural e a singularidade e tipoloxía arquitectónica da zona. c) Cumprir as seguintes condicións de edificación: -A superficie máxima ocupada pola edificación en planta non excederá do 20% da superficie do predio. No entanto, as edificacións destinadas a explotacións gandeiras, os establecementos de acuicultura e as infraestruturas de tratamento ou depuración de augas poderán ocupar ata o 60% da superficie da parcela (…) -O volume máximo da edificación será similar ao das edificacións existentes no solo rústico do contorno. No caso de que resulte imprescindible excedelo por esixencias do uso ou da actividade autorizable, procurará descompoñerse en dous ou máis volumes conectados entre si co fin de adaptar as volumetrías ás tipoloxías propias do medio rural. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos. -As características tipolóxicas da edificación deberán ser congruentes coas tipoloxías do contorno; en particular, as condicións de volumetría, tratamento de fachadas, a morfoloxía e o tamaño dos ocos e das solucións de cuberta, que, en todo caso, estarán formadas por planos continuos sen crebas nas súas vertentes. -Nos solos rústicos de protección ordinaria, agropecuaria, forestal ou de infraestruturas, de augas e de costas, a altura máxima das edificacións non poderá exceder as dúas plantas nin os 7 metros medidos no centro de todas as fachadas, desde a rasante natural do terreo ao arranque inferior da vertente de cuberta. Excepcionalmente, poderá exceder os 7 metros de altura cando as características específicas da actividade, debidamente xustificadas, fixesen imprescindible excedelos nalgún dos seus puntos. (.) logo do informe, en todo caso, da consellaría competente na materia. -As características estéticas e construtivas e os materiais, as cores e os acabados serán acordes coa paisaxe rural e as construcións do contorno. En tal sentido, para o acabado das edificacións empregarase a pedra ou outros materiais tradicionais e propios da zona. En casos xustificados pola calidade arquitectónica da edificación, poderán empregarse outros materiais acordes cos valores naturais, coa paisaxe rural e coas edificacións tradicionais do contorno. -Os cerramentos e valados serán preferentemente vexetais, sen que os realizados con material opaco de fábrica excedan a altura de 1 metro, agás en parcelas edificadas, onde poderán alcanzar 1,50 metros. En todo caso, deben realizarse con materiais tradicionais do medio rural no que se localicen, e non se permitirá o emprego de bloques de formigón ou outros materiais de fábrica, agás que sexan debidame revestidos e pintados na forma que regulamentariamente se determine. d) Cumprir as seguintes condicións de posición e implantación: -A superficie mínima da parcela sobre a que se situará a edificación será a establecida en cada caso por esta lei, sen que para tal efecto sexa admisible a adscrición doutras parcelas -Os edificios situaranse dentro da parcela, adaptándose no posible ao terreo e ao lugar máis apropiado para conseguir a maior redución do impacto visual e a menor alteración da topografía do terreo. -Os recuamentos das construcións aos lindes da parcela deberán garantir a condición de illamento e en ningún caso poderán ser inferiores a 5 metros. -As condicións de abancalamento obrigatorio e de acabado dos bancais resultantes deberán definirse e xustificarse no proxecto, de modo que quede garantido o mínimo impacto visual sobre a paisaxe e a mínima alteración da topografía natural dos terreos. -Manterase o estado natural dos terreos ou, se é o caso, o uso agrario deles ou con plantación de arboredo ou especies vexetais en, polo menos, a metade da superficie da parcela, ou nun terzo dela cando se trate de infraestruturas de tratamento ou depuración de augas. e) Farase constar obrigatoriamente no rexistro da propiedade a vinculación da total superficie real do predio á construción e ao uso autorizados, expresando a indivisibilidade e as concretas limitacións ao uso e á edificabilidade impostas pola autorización autonómica. f) En todo caso, o prazo para o inicio das obras será de seis meses, contados desde o outorgamento da licenza municipal correspondente, e deberán concluírse as obras no prazo máximo de tres anos, contado desde o outorgamento da licenza. g) Transcorridos os devanditos prazos, entenderase caducada a licenza municipal e a autorización autonómica, logo de expediente tramitado con audiencia da persoa interesada, e será aplicable o disposto no artigo 203º desta lei.2. Ás obras de derrubamento e demolición que se pretendan realizar en solo rústico seralles aplicable o disposto no artigo 26º desta lei.1. As construcións en solo rústico distintas das sinaladas no artigo anterior, ademais das condicións xerais especificadas no artigo 42º desta lei, cumprirán as seguintes: a) A superficie da parcela na que se sitúe a edificación non será inferior a 3.000 metros cadrados, agás nos supostos previstos no artigo 33º.2, letras f) e j), desta lei e no tocante á ampliación de cemiterios e instalacións de tratamento e depuración de augas. b) Deberá xustificarse cumpridamente a idoneidade da localización elixida e a imposibilidade ou inconveniencia de situalas en solo urbano ou urbanizable con cualificación idónea. Tal xustificación non será necesaria cando se trate das construcións sinaladas no artigo 33º.2, letras a), b) c), d) e f). 2. Excepcionalmente, poderá outorgarse licenza, sen necesidade de autorización autonómica previa, para a execución de pequenas construcións e instalacións ao servizo e funcionamento das infraestruturas e obras públicas, sempre que quede xustificada a construción ou instalación coa natureza, extensión e destino actual do predio no que se localicen e non se superen os 50 metros cadrados de superficie total edificada nin a altura máxima dunha planta nin 3,50 metros. En todo caso, a tipoloxía da edificación e os materiais de construción serán os determinados no artigo 42º desta lei. Igualmente, poderá permitirse, sen suxeición ao disposto polos artigos 42º e 44º desta lei, a instalación de invernadoiros con destino exclusivo ao uso agrario que se instalen con materiais lixeiros e facilmente desmontables. Este réxime excepcional só será aplicable no ámbito do solo rústico de protección ordinaria e de especial protección agropecuaria, forestal ou de infraestruturas.3. As obras de simple conservación e as obras menores ás que fai referencia o artigo 195º.3 desta lei non precisarán autorización autonómica con anterioridade á obtención da preceptiva licenza urbanística municipal.4. (…) 4.1. NORMAS XERAIS 4.1.1. OBXECTO E NATUREZA DO PLAN ESPECIAL Formúlase o presente PE co obxecto de recoñecer a correspondente cualificación de sistema de infraestruturas ás parcelas que albergan instalacións puntuais de infraestrutura de servizos, así como a previsión de ampliación de instalaciones existentes, ou de nova creación. As determinación en materia de condicións da edificación atenderán ás contidas no PXOM vixente para a clase de solo que corresponda, dando así mesmo cumprimento ao establecido para o caso na LOUGA. Todas as infraestruturas contidas neste PE terán a consideración de sistema local, agás aquelas que coincidan coas propostas no actual PXOM como sistemas xerais.4.1.2. ÁMBITO DE APLICACIÓN O ámbito de aplicación deste PE abrangue a rede de infraestruturas de servizo de abastecemento e saneamento de augas residuais, que pola súa natureza de “rede” ten un trasfondo de ámbito municipal. Identifícase nos correspondentes Planos de Información e Ordenación.4.1.3. VIXENCIA A súa vixencia será indefinida ata a súa revisión ou a súa derogación por un documento urbanístico de rango superior.4.1.4. RÉXIME URBANÍSTICO APLICABLE O réxime urbanístico aplicable ás parcelas cualificadas como IS corresponderá coa clase de solo sobre a que estean emprazadas, rexéndose polo especificado na normativa do PXOM vixente con respecto ao Sistema Xeral de Infraestruturas de Servizos no título II, Capítulo 4 da normativa.4.1.5. INSTRUMENTOS DE DESENVOLVEMENTO O PE desenvolverase mediante un proxecto que defina as obras de edificación, instalacións e acondicionamento. Poderanse formular proxectos cuxa pretensión e determinacións sexan específicos por mor da súa singularidade ou tramitación ante organismos sectoriais. Os proxectos deberán detallar e programar as intervencións coa precisión necesaria para que podan ser executadas por técnicos distintos do autor do mesmo. Os proxectos non poderán modificar as previsións do PE sen prexuízo de adaptacións a nivel de detalle xurdidas pola realidade física e topográfica. Os proxectos conterán a documentación necesaria para a súa correcta posta en práctica, que como mínimo será a seguinte: - Memoria descritiva da actuación - Plano de situación da zona de actuación en relación ao ámbito do PE. - Planos de información do ámbito territorial de actuación. - Planos de Proxecto, reflectindo obras e actuacións a levar a cabo coa escala e nivel de detalle requirido. - Prego de condicións técnicas e de condicións económico-administrativas das obras e actuacións. - Medicións, prezos descompostos e orzamento.4.1.6. NORMATIVA SECTORIAL APLICABLE: En todo caso os proxectos que desenrolen o presente Plan Especial deberán atender ás disposicións contidas na lexislación vixente, que no referente ao ámbito de augas é a seguinte: - Texto Refundido da Lei de Augas, aprobado polo RDL 1/2001, do 20 de xullo - Regulamento do dominio público hidráulico, aprobado polo RD 849/1986, do 11 de Abril e modificado polo RD 606/2003, do 23 de maio e polo RD 9/2008, do 11 de xaneiro. - -Plan Hidrolóxico Galicia-Costa (PHGC), aprobado por Real Decreto 1332/2012, de 14 de septembro. - Directiva 2000/60/CE –DMA- trasposta á lexislación española a través da Lei 62/2003 de medidas fiscais, administrativas e de orde social, mediante o seu artigo 129, que modificou determinados aspectos do texto refundido da Lei de Augas. - Lei 9/2010, do 4 de novembro, de Augas de Galicia.4.1.7. ADMINISTRACIÓNS AFECTADAS Considérase á Consellería de Medio Ambiente, Territorio e Infraestruturas da Xunta de Galicia, así como a Augas de Galicia, administracións afectadas polas consideracións contidas no presente PE.4.1.8. OBTENCIÓN DO SOLO Levarase a cabo a través dos medios previstos na LOUGA (lei 9/2002 de ordenación urbanística e protección do medio rural de Galica), segundo a clase de solo de que se trate. En concreto, é de aplicación o artigo 166 para o solo urbano e solo rústico, e o artigo 173 no caso dos solos clasificados como núcleo rural.4.1.9. OBRIGAS DO PROMOTOR Non se prevén obras de urbanización exteriores ao ámbito do PE, das que o promotor, neste caso, o Concello da Laracha, debera facerse cargo.4.2. NORMATIVA ESPECÍFICA APLICABLE: En todo caso os proxectos que desenrolen o presente Plan Especial deberán atender ás disposicións contidas na normativa específica ao respecto das instalacións previstas vixente no momento en que se redacte, entre as cales figuran actualmente as seguintes: - Prescripcións técnicas xerais para tubaxes de abastecemento de auga: · Orde de 28 de xullo de 1974 do Ministerio de Obras Públicas e Urbanismo (BOE 236 de 2/10/1974) · Orde de 28 de xullo de 1974 do Ministerio de Obras Públicas e Urbanismo (BOE 237 de 3/10/1974) · Corrección de erros (BOE 260 de 30/10/1974) - Normas aplicables ao tratamento de augas residuais urbanas: · Real Decreto Ley 11/1995 de 28 de decembro de 1995 da Jefatura do Estado. (BOE 312 de 30/12/95) · R. D. 509/1996 de 15(03/1996 do Ministerio de Obras Públicas, Transportes e Medio Ambiente. (BOE 77 de 29/03/96) · Modificación RD 2116/1998 de 2 de outubro do Ministerio de Medio Ambiente (BOE 251 de 23/09/86) - Prescripcións técnicas xerais para tubaxes de saneamento en poboacións: · Orde do 15 de septembro de 1986 do Ministerio de Obras Públicas e Urbanismo (BOE 228 de 23/09/86) O presente PE contén unha serie de actuacións encamiñadas á mellora das características dos sistema de abastecemento e saneamento municipal e á súa regulación como sistemas xerais e locais. Dentro destas actuacións fixáronse obxectivos de ampliación das instalacións puntuais, así como de obtención da titularidade e do dereito de paso do solo afectado. Así pois, dunha banda prevése a mellora do sistema nalgúns puntos, e doutra, a regulación na titularidade do solo e no dereito de servidume das instalacións existentes. Todas estas actuacións serán xestionadas e custeadas pola Administración Municipal.5.1.-ORDE DE PRIORIDADES. PRAZOS PARA O DESENVOLVEMENTO Establécense para o desenvolvemento deste PE dúas fases, atendendo á prioridade asignada a cada unha das actuacións, en base ao seu contido e urxencia. Así pois, nunha primeira fase, prevése o desenvolvemento das actuacións de maior prioridade, establecendo para ela un prazo de dous anos. A segunda fase do PE engloba ao resto das actuacións, que deberán executarse nun prazo de seis anos. A continuación exponse esta estrutura temporal, coa súa correspondencia con respecto ao Anexo 3 de fichas catastrais: 6.1.-CRITERIOS DE VALORACIÓN DE CUSTOS O estudo económico do PE ten como punto de partida os valores de obtención da titularidade do solo, e o custo das servidumes de paso permanente e de ocupación temporal, os cales deberán ser concretados na redacción do proxecto de expropiación. En primeiro lugar, as actuacións previstas foron clasificadas en función da necesidade de expropiación ou de servidume, atendendo á clase de solo afectada segundo o PXOM vixente. Así pois, establecéronse os seguintes valores de referencia: Solo Rústico ………………………………………………………………….3,45 €/m² Sólo de Núcleo Rural…………………………………………………….…19,60 €/m² Solo Urbano……………………………………………………………….…29,40 €/m² Paso permanente (franxa de 1m): 50% do valor de obtención de propiedade, segundo a clase de solo de que se trate. Servidume permanente de acueduto (franxa de 1m): 50% do valor de obtención de propiedade, segundo a clase de solo de que se trate. Ocupación temporal de mantemento (franxa de 3m): 25% do valor de obtención de propiedade, segundo a clase de solo de que se trate.6.2.-VALORACIÓN DA OBTENCIÓN DO SOLO E DO DEREITO DE SERVIDUME O estudo económico do PE ten como punto de partida os valores de obtención da titularidade do solo, e o custo das servidumes de paso permanente e de ocupación temporal, os cales deberán ser concretados na redacción do proxecto de expropiación.6.3.-PRESUPOSTO DE EXECUCIÓN DAS NOVAS INSTALACIÓNS PUNTUAIS Dentro das actuacións previstas polo PE, destacan pola súa repercusión as de ampliación da Estación Depuradora de Augas Residuais de O Formigueiro (IS4), e a do novo depósito de Abastecemento de Auga en Golmar (IS1). Dado o elevado coste de ambas, solicitouse un presuposto de execución material que se engade a continuación, ascendendo a un millón trescentos dezaoito mil oitocentos setenta e catro euros con cincuenta e un céntimos no caso da EDAR, e de oitocentos oitenta e catro mil oitocentos oitenta e nove euros con cincuenta e catro céntimos para o caso do novo Depósito de ámpliación e mellora da Estación de Tratamento de Auga Potable. PROXECTO CONSTRUTIVO: MELLORAS E AMPLIACIÓN DE EDAR DA LARACHA (A CORUÑA) (OH.315.1041) 1-ACTUACIÓNS PREVIAS 246316,19 1.1.- PREPARACIÓN DA ACTUACIÓN 152059,06 1.2.- MURO COIEIRA 26047,79 1.3.- MURO DE FORMIGÓN 68209,34 2.- OBRA CIVIL 424720,60 2.1.- PRETRATAMENTO 5146,03 2.2.- DESAREADOR 30045,76 2.3.- DISTRIBUIDOR 3011,69 2.4.- REACTOR ANAEROBIO 26679,05 2.5.- SAÍDA REACTOR BIOLÓXICO 2558,71 2.6.- BOMBEO DE ENXAUGADURA 6400,08 2.7.- DECANTADOR SECUNDARIO E BOMBEO DE LAMAS 239877,81 2.8.- CANLE UV 4503,24 2.9.- CANAL PARSHALL 3226,42 2.10.- EDIFICIO DE CONTROL E TRATAMENTO DE LAMAS 81000,00 2.11.- BOMBEO INTERNO 3322,27 2.12.- CONDUCIÓNS 14429,54 2.13.- VARIOS 4500,00 3.- EQUIPOS ELECTROMECÁNICOS 366369,39 3.1.- PRETATAMENTO 39183,19 3.2.- DESAREADOR DESENGRAXADOR 65256,72 3.3.- REACTOR ANAEROBIO 3906,41 3.4.- REACTOR BIOLÓXICO 23796,76 3.5.- DECANTADOR SECUNDARIO 45551,52 3.5.- CANLE UV 103684,37 3.7.- RECIRCULACIÓN E PURGA DE LAMAS 9798,28 3.8.- ESPESADOR DE LAMAS 30046,72 3.9.- CONDUCIÓNS 22641,02 3.10.- INSTRUMENTACIÓN 4504,40 3.11.- VARIOS 18000,00 4.- ELECTRICIDADE E CONTROL 135420,59 4.1.- INSTALACIÓN 2500,00 4.2.- CADRO ELÉCTRICO 108175,69 4.3.- CANALIZACIÓNS ELÉCTRICAS 24744,90 5.- URBANIZACIÓN 76816,44 5.1.- ABASTECEMENTO 897,19 5.2.- REDE DE REGA 8477,90 5.3.- ALUMEADO EXTERIOR 21483,90 6.- MEDIDAS AMBIENTAIS 19210,06 7.- XESTIÓN DE RESIDUOS 5521,24 8.- VARIOS 26000,00 9.- SEGURIDADE E SAÚDE 18500,24 PRESUPOSTO DE EXECUCIÓN MATERIAL 1318874,51 Ascende o presuposto de execución material a cantidade de Un millón trescentos dezaoito mil oitocentos setenta e catro euros con cincuenta e un céntimos de euro RESUMO DO PROXECTO DE AMPLIACIÓN DO ABASTECEMENTO NO CONCELLO DA LARACHA “I FASE” − NOVO POZO DE CAPTACIÓN NO RÍO − DECANTADOR DE 60 M³ MEDIDA 6,5x2,3x4 − DEPÓSITO INOX. DE 20 M³ PARA AUGA DECANTADA − BOMBEO DE DEPÓSITO A FILTROS AREA A PRESIÓN DE 2,5 M DE DIÁMETRO − DEPÓSITO AUGA TRATADA DE 50 M³ BAIXO PLANTA − BOMBEO DE IMPULSIÓN 1+1 BOMBAS CAUDADL 60 L/S − NOVO DEPÓSITO DE 1084,00 M³ CARACTERÍSTICAS BOMBAS: Q: 60,6 l/s H: 123 m Fr: 50 Hz Potencia mixta 123 Kw Tensión: 400 v Diámetro impulsión DN 100 Bomba aspiración DN 125 AMPLIACIÓN ETAP 82594,40 IMPULSIÓN E CONDUCIÓN 400652,98 DEPÓSITO 203162,02 SYS 13633,50 XESTIÓN DE RESIDUOS 36961,76 PROTECCIÓN E REC. AMBIENTAL 6600,00 Suma 743604,66 Gtos Xerais Beneficio industrial IVA (18 %) TOTAL 1044169,67 Ambas actuacións (IS1 e IS4) foron consideradas prioritarias, así pois inclúense na primeira fase de execución do PE, para a cal se estima un prazo de desenrolo de dous anos.6.4.-ESTIMACIÓN GLOBAL DOS CUSTOS DE EXECUCIÓN DO PE Da valoración da obtención do solo, e do presuposto de execución das principais actuacións puntuais, obténse a estimación de custos total para a execución do presente Plan Especial: Alternativas de ordenación: A-IS01, A-IS02 e A-IS03 Sistema de abastecemento de auga: RA-01, RA-02, RA-03, RA-04, RA-05, RA-06, RA-07, RA-08, RA-09, RA-10, RA-11, RA-12, RA-13 e RA-14 Sistema de saneamento de augas residuais: RS-01, RS-02, RS-03, RS-04, RS-05, RS-06, RS-07, RS-08, RS-09, RS-10, RS-11 e RS-12